பதின்வயது கர்ப்பங்கள் மோசமான பின்விளைவுகளைக் கொடுக்கக் கூடியவை. அனைத்துத் தகவல்களும் உள்ளடக்கிய பாலியற் கல்வி மற்றும் கருத்தடைக்கான அணுகல் இந்த வயதுப் பிரிவிலான விரும்பத்தகாத கர்ப்பங்களின் விகிதத்தைக் குறைக்கிறது. இளம் வயது நபர்கள் அனைத்து கருத்தடை வழைமுறைகளையும் பயன்படுத்தலாமெனினும், நீண்ட காலம் செயல்புரியும் பழைய நிலைக்குத் திரும்பக்கூடிய இயக்குநீரின் அடிப்படையில் செய்யப்படும் பதிய வைப்புக்கள் (implant), கருப்பையுள்ளான சாதனம் (Intrauterine Device (IUD), யோனி வளையங்கள் போன்றவை, பதின்வயது கர்ப்பங்களின் விகிதத்தைக் குறைப்பதில் செயற்திறன் கொண்ட கருத்தடை முறைகளாகக் கருதப்படுகின்றன.

ஒரு குழந்தையின் பிரசவத்துக்குப் பிறகு, முழுமையான அளவுக்குத் தாய்ப்பாலூட்டாத ஒரு பெண் நான்கு முதல் ஆறு வாரங்கள் என்னும் குறுகிய காலத்துக்குப் பிறகு மீண்டும் கர்ப்பமடையலாம். அடுத்த குழந்தைப் பிறப்பைப் பின்போட விரும்புபவர்கள், பிறப்பைத் தொடர்ந்து சில கருத்தடை முறைகளை உடனடியாகவோ, வேறு சிலவற்றை ஆறு மாதங்களின் பின்னரோ செயல்படுத்தலாம். தாய்ப்பாலூட்டும் பெண்களுக்கு, கூட்டான வாய் வழிக் கருத்தடை மாத்திரைகளை விட, புரோஜெஸ்தரோன் (Progestogen) மட்டுமே கொண்ட கருத்தடை மருந்துகள் விரும்பத்தக்கவை ஆகும். மாதவிடாய் முற்றிலும் நின்றுபோன பருவத்தை அடைந்துவிட்ட பெண்களுக்கு, மேலும் குழந்தை பெற்றுக் கொள்வதில் விருப்பமில்லையெனில், கடைசி மாதவிடாய் நிகழ்ந்த பிறகு ஓர் ஆண்டுக்கு கருத்தடை வழிமுறைகளைத் தொடர்வது பரிந்துரைக்கப்படுகிறது.
கருத்தடை முறைகளின் வினைத்திறன்
கருத்தடை செய்யப்படும் காலங்கள்
உடலில் வெட்ப மாறுபாடு
தாய்ப்பாலூட்டும் முறை